Päťdesiatjedenročná manželka hudobníka Keitha Urbana to prezradila v rozhovore pre magazín Allure.
"Som veľmi duchovne založená a verím v Boha. Chcela som sa stať mníškou, no napokon som sa na túto cestu nevydala, i keď ma veľmi priťahovala," povedala matka štyroch detí, ktorá sa nepovažuje za celebritu.
"Nie som celebrita, nie som ani filmová hviezda. Cítim sa ako herečka. Beyoncé je celebrita," vyhlásila Kidman, ktorú môžu momentálne vidieť v kinách diváci v dráme Boy Erased.
Práve v nej stvárnila nábožensky založenú matku, ktorej syn sa prizná k homosexualite. Kým jeho veriaci otec (v podaní Rusella Crowa) je rozhodnutý syna zmeniť a pošle ho do tábora na preliečenie homosexuality, matka v sebe bojuje s otázkami viery a náboženstva a lásky k synovi.